ย่านนี้ทั้งย่าน ทั้งสองฝั่งถนนอรุณอมรินทร์ บริเวณโซนวัดอรุณราชวราราม นักท่องเที่ยวก็เยอะ ต่างชาติก็มากมาย อีกทั้งทูลกระหม่อมหญิงอุบลรัตนราชกัญญาฯ พระองค์ท่านก็ประชาสัมพันธ์ใน Youtube เชิญชวนให้มาเที่ยว วัดอรุณฯ แลนมาร์คพระนคร แต่ กทม. โดยเฉพาะสำนักงานเขตบางกอกใหญ่ ดูไม่จริงจังใส่ใจกับรายละเอียดตรงนี้แต่อย่างใด มีรูปถ่ายในเพจต่างๆ ชาวบ้าน นักท่องเที่ยว เค้าเดือดร้อนเวลาสัญจรบนทางเท้า ทั้ง 2 ฝั่งถนน 
ร้านค้า ร้านซ่อมรถจักรยานยนต์ ร้านต่างๆ นำรถจอดบนทางเท้า วางสิ่งของบนทางเท้า วางโต๊ะรับประทานอาหารบนทางเท้า พื้นสกปรก มีคราบน้ำมัน มีกองขยะ มีการยึดที่สาธารณะบริเวณใต้สะพานลอยหน้าวัดอรุณ แต่ก็ไม่เคยมีการแก้ไขใดๆเป็นกิจลักษณะ ถ้าแม้แต่หน่วยงานที่ดูแลตรงนี้ยังดำเนินการไม่ได้ แล้วประชาชนจะต้องพึ่งใคร